ועדת החוקה, חוק ומשפט, כנסת 16, פרוטוקול מספר 225, 2004-05-24 11:30

מיכאל איתן: רבותי, אני מתכבד לפתוח את הישיבה.

תמי סלע: ב-2004 התבקשנו לדחות פסקאות בחוק לתיקון דיני הראיות (הגנת הילדים).

תמי סלע: הפסקאות היו אמורות להיכנס לתוקף ב-1 בינואר 2004.

תמי סלע: בדיון הקודם הוחלט על הוראת שעה.

תמי סלע: לא קיבלנו את הבקשה לדחות את מועד התחילה, אבל קבענו הוראת שעה שהתוקף שלה הוא עד 1 ביוני 2004.

תמי סלע: קבענו סמכות לוועדת חוקה להאריך את התוקף בעוד חצי שנה, בכפוף לממצאים שיובאו.

תמי סלע: עלתה שאלה כמה חקירות יתווספו בעקבות התוספת של העבירות.

תמי סלע: המשטרה באה עם 5 מקרים בחצי שנה, כאשר הערכה של האוצר היתה 8000 מקרים בשנה.

מיכאל איתן: מה הממצאים?

תמי סלע: זה לא קרוב למה שהאוצר העריך.

תמי סלע: בזמנו גם נשאלה השאלה אם בעקבות זה שהילדים ייחקרו על ידי חוקר ילדים תשתנה המדיניות.

תמי סלע: אז אמרו לנו שהמדיניות של המשטרה היא כמעט לא להפנות ילדים, אלא כאשר אין ברירה.

תמי סלע: אלה שני הדברים שאנחנו צריכים לבדוק.

תמי סלע: יש על שולחן הוועדה צו שהיא צריכה להחליט אם להאריך אותו בחצי שנה.

דבורה הורוביץ: אנחנו יודעים על 52 ילדים שנחקרו בנוסף לילדים שאנחנו חוקרים על פי הסעיפים האחרים.

דבורה הורוביץ: אנחנו מדברים על תקופה של שלושה חודשים.

דבורה הורוביץ: אם אתה מכפיל את זה ב-4, מדובר על כ-200 מקרים בשנה.

דבורה הורוביץ: אנחנו חושבים ש-3 חודשים זה לא זמן שניתן לקבל על פיו החלטה.

מיכאל איתן: אתם רוצים להאריך את הניסוי?

דבורה הורוביץ: נכון.

מיכאל איתן: מה את אומרת?

תמי סלע: גם בהצעת החוק הממשלתית אין טענה שבעבירות כאלו לא רוצים שילדים ייחקרו על ידי חוקרי ילדים.

תמי סלע: כל השאלה כאן היתה תקציבית.

דבורה הורוביץ: הממצאים לא משקפים.

דבורה הורוביץ: להטמיע חוק לוקח זמן.

מיכאל איתן: בכמה זמן אתם רוצים להאריך?

דבורה הורוביץ: אני ביקשתי שנה.

יפעת רווה: יש סמכות עד 31 בדצמבר.

מיכאל איתן: מה המשטרה אומרת?

מיכאל איתן: יש מישהו שמתנגד להארכה?

סוזי בן-ברוך: אנחנו לא מתנגדים להארכה.

סוזי בן-ברוך: אין אף מקרה שבו נחקרו לפי החוק החדש.

סוזי בן-ברוך: קיבלנו מדבורה 53 מקרים.

סוזי בן-ברוך: ביקשתי מאנשי הסטטיסטיקה שלנו לעבור על כל מקרה ומקרה.

סוזי בן-ברוך: 27 מתוך 53 המקרים הם לא על פי החוק הקיים או החדש.

סוזי בן-ברוך: זה במסגרת אינטראקציה בין-אישית שקיימת ממילא בשטח.

סוזי בן-ברוך: שאר המקרים הם על פי החוקים הקודמים, לא על פי החוק הקיים.

סוזי בן-ברוך: ההנחייה החדשה שלנו היתה להמשיך במדיניות של משטרת ישראל, כאשר כל מקרה שהוא על פי סעיפים 329 ו333 ידווח לנו און-ליין.

סוזי בן-ברוך: בדקנו את התקופה של ינואר-אפריל, וראינו שאין שום מקרה שהוא על פי החוק החדש.

סוזי בן-ברוך: זאת תמונת מצב.

מיכאל איתן: הערכת האוצר היתה 8000 מקרים.

דבורה הורוביץ: אני יכולה להגן על הערכת האוצר, משום שהיא נעשתה על סמך נתונים שאנחנו הערכנו.

דבורה הורוביץ: אני עדיין עומדת על הערכה שנתתי.

דבורה הורוביץ: זה יגיע לזה מהר מאוד.

דבורה הורוביץ: המשטרה היא זאת שמסרה לנו את החקירות.

מיכאל איתן: כן, אבל זה לא מכוח החוק.

דבורה הורוביץ: החוק הקיים לא מדבר על עדים לאלימות חמורה בין הורים.

דבורה הורוביץ: אנחנו חקרנו אלימות חמורה.

דבורה הורוביץ: הפער הוא בהגדרת הסעיפים.

דבורה הורוביץ: אספתי את כל תיאורי המקרים.

דבורה הורוביץ: מדובר על אלימות חמורה, כאשר הפער בין מה שסוזי אומרת לבין מה שאני אומרת הוא שהסעיף לא מוגדר בדיוק כפי שהחוק טוען.

דבורה הורוביץ: כשמתקבלת חקירה לא יודעים את הסעיף.

דבורה הורוביץ: רק אחרי שהילד מעיד אפשר לקבוע מה הוא הסעיף.

מיכאל איתן: מה היא התוצאה הסופית?

דבורה הורוביץ: התוצאה הסופית היא שחקרנו עוד 53 ילדים, אחרי סינון של מאות ילדים אחרים שהמשטרה הפנתה אלינו.

סוזי בן-ברוך: העדות שקובעת את סעיף העבירה זאת העדות של האמא שהוכתה כך או אחרת.

סוזי בן-ברוך: הסעיף נקבע על פי עדות האמא, לא על פי עדות הילד.

סוזי בן-ברוך: עדות הילד רק מסייעת לנושא הזה.

סוזי בן-ברוך: הסעיף ידוע מראש.

סוזי בן-ברוך: קיים איזה שהוא קו דק בין חבלה חמורה לניסיון לרצח.

סוזי בן-ברוך: זה עניין של נסיבות המקרה.

סוזי בן-ברוך: ניסיון לרצח כבר קיים בחקיקה.

סוזי בן-ברוך: עם סעיף חבלה חמורה אפשר לשחק לכאן או לכאן.

סוזי בן-ברוך: לפי שני הסעיפים האלה אין שום עדות שנלקחה.

מיכאל איתן: כולנו בעד להאריך את הצו.

מיכאל איתן: אנחנו נקיים עוד דיון.

דבורה הורוביץ: צריך לפתוח את היריעה כדי שנוכל לקבל מושג במה דברים אמורים, לא להסתמך על הצהרת מדיניות.

דבורה הורוביץ: היום עומד בראש הנושא אדם אחד, שדרך אגב לא חולש על כל הנושא.

דבורה הורוביץ: אלימות במשפחה נמצאת תחת אחריותה של דמות אחרת.

סוזי בן-ברוך: היא כתבה את ההנחיה.

דבורה הורוביץ: אנחנו צריכים לקבל הערכה אמיתית על המצב, לא הערכה שהיא תלוית מדיניות.

סוזי בן-ברוך: אם אתם רוצים לפתוח את היריעה, אז אני מתנגדת ברמה העקרונית.

סוזי בן-ברוך: רוב סעיפי האישום זה בתקיפה בנסיבות מחמירות, שהסנקציה היא 6 שנות מאסר.

סוזי בן-ברוך: רוב הסעיפים הולכים לכיוון הזה.

סוזי בן-ברוך: הסעיף הזה לא נמצא במניין הסעיפים שבחרנו.

סוזי בן-ברוך: זה הסעיף שהיה צריך להוסיף.

מיכאל איתן: בישיבה שנקיים על הנתונים נבין מה פחות או יותר קורה.

סוזי בן-ברוך: יש דינמיקה מסויימת בחקירה.

סוזי בן-ברוך: אני צריכה להחליט איזה סעיף על פי סוג הפגיעה והנסיבות.

מיכאל איתן: את אומרת שהחוקרים באופן עקרוני מגיעים ל382.

סוזי בן-ברוך: אלא אם כן יש ניסיון לרצח, יש רצח, יש עבירה חמורה באמת.

סוזי בן-ברוך: סעיף 382 הוא סעיף מאוד נוח, הוא פותח יריעה.

סוזי בן-ברוך: אם צריך ללכת לחומרה אז אפשר לשנות את הסעיף.

סוזי בן-ברוך: אם משנים את הסעיף ל329, אז זה השלב.

סוזי בן-ברוך: .

דבורה הורוביץ: אנחנו מבקשים את הארכת ההקצאה של האוצר בחצי שנה נוספת.

מיכאל איתן: זה צו של הוועדה, לא של השר.

מיכאל איתן: מכוח הצו אנחנו יכולים להאריך.

מיכאל איתן: מי בעד?

מיכאל איתן: ה צ ב ע ה בעד - 2 נגד – 0 אושר פה אחד